Page:Comical history of Simple John and his twelve misfortunes (8).pdf/9

 9

kiss'd in the dark. O cries he, but your mouth be cauld since I kiss'd ye last, and I think ye ha'e a beard, I saw nae that afore, or is't wi' spinning tow, that makes your mouth sae rough at e'en? Hame he comes, and tells his mither the speed and properties of the marriage A' thing was got ready, and next week Sleeky Willie the weaver and him come to gree the marriage, and stay a' night wi' the bride, and teach John good manners, for whan John was hungry he minded his meat mair than his good behaviour, and he never was fu' till the dish was tume. Willie the weaver was to tramp on his fit, when he thought he had suppit aneugh; so all things being agreed upon short and easy terms, and the wedding day set, they were to be three times cried on Sunday, and quietly married on Mononday, neither piper nor fiddler to be employed, but swith awa hame frae the Minister, and into the bed amang the blankets; Ha, ha, cries John, that's the best o't a'. Now every thing being concluded and proposed, the supper was brought, a large fat haggies, the very smell wad a done a hungry body gude, but John had only got twa or